Andro Krstulović Opara
Andro Krstulović Opara (Split, 22. V. 1967.), hrvatski diplomat i političar.

Biografija  
Rođen 22. V. 1967. u Splitu. Diplomirao povijest umjetnosti i arheologiju 1994. na Filozofskom fakultetu u Zagrebu. Završio je Diplomatsku akademiju u Beču 1993. i Diplomatsku školu u Zagrebu 1995. Zastupnik Hrvatske demokratske zajednice u prvom sazivu Sabora nakon izbora 1990. Obavljao različite diplomatske službe; šef kabineta u Ministarstvu znanosti i obrazovanja (1992–93), viši savjetnik zamjenika ministra vanjskih poslova (1993–94), konzul savjetnik u Generalnom konzulatu RH u Milanu (1995–2000), viši karijerni diplomat u službi savjetnika za odnose Hrvatske s Italijom i Svetom stolicom (2000–02). Zatim je radio kao viši savjetnik – konzervator za kulturna dobra pri Konzervatorskom odjelu u Splitu (2002–08) te kao viši kustos i ravnatelj Muzeja Ivana Meštrovića (2008–15). Od 2015. savjetnik je predsjednice Republike Hrvatske za društvene djelatnosti. Izabran za gradskog vijećnika Splita (2005–09) i na parlamentarnim izborima 2016. za zastupnika u Hrvatskom saboru. Pobijedivši tijesnom većinom u drugom krugu lokalnih izbora, 2017. izabran je za gradonačelnika Splita. Član više kulturnih i strukovnih društava (Hrvatsko muzejsko društvo, Društvo povjesničara umjetnosti Hrvatske, Hrvatsko arheološko društvo, Matica hrvatska).

Odlikovanja 
 Red hrvatskoga pletera (1996)
 Spomenica domovinske zahvalnosti (1996)

Vidi još 
 Lista splitskih gradonačelnika

Izvori

Eksterni linkovi 
 Službeni website 
 
 Andro Krstulović Opara , životopis
 Andro Krstulović Opara , Hrvatski sabor

Gradonačelnici Splita
Hrvatski političari
Hrvatski diplomati
Hrvatski povjesničari umjetnosti
Članovi Hrvatske demokratske zajednice